****MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**IZGLĪTĪBAS UN JAUNATNES LIETU KOMITEJAS SĒDES PROTOKOLS Nr. 4**

Madonā

2025. gada 17. aprīlī

Sēde sasaukta plkst. 13.00

Sēdi atklāj plkst. 13:00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada**: komitejas priekšsēdētāja Valda Kļaviņa

**Protokolē**: lietvede Līga Rieksta

**Sēdē piedalās deputāti:** Zigfrīds Gora, Arvīds Greidiņš, Artūrs Grandāns, Sandra Maksimova, Artūrs Čačka, Valda Kļaviņa, Rūdolfs Preiss, Iveta Peilāne.

**Sēdē nepiedalās deputāti:** Māris Olte – attaisnotu iemeslu dēļ.

**Deputāti:** Rūdolfs Preiss nepiedalās 1.-2. jautājumu izskatīšanā un balsošanā.

**Sēdē piedalās:**

Administrācijas darbinieki:Solvita Seržāne – Izglītības pārvaldes vadītāja, Ingars Lauva – vecākais informācijas sistēmu administrators, Inga Strazdiņa - vecākā speciāliste jaunatnes un ģimenes politikas jomā.

Pagastu un apvienību pārvalžu vadītāji: Tālis Salenieks – Lubānas apvienības pārvaldes vadītājs, Artūrs Portnovs – Kalsnavas pagasta pārvaldes un Ļaudonas pagasta pārvaldes vadītājs

Iestāžu vadītāji un darbinieki:Vanda Maderniece – Madonas Valsts ģimnāzijas direktore.

Sēdes vadītāja Valda Kļaviņa iepazīstina ar Madonas novada pašvaldības domes Izglītības un jaunatnes lietu komitejas sēdes darba kārtību.

**DARBA KĀRTĪBĀ:**

**0. Par darba kārtību**

ZIŅO: *Valda Kļaviņa*

**1. Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu”**

ZIŅO: *Kristīne Šulce*

**2. Par grozījumiem Madonas novada pašvaldības domes 2022. gada 31. maija lēmumā Nr. 328 “Par Madonas novada pašvaldības bērnu un jauniešu iniciatīvu centru un multifunkcionālo centru nolikumu apstiprināšanu”**

ZIŅO: *Inga Strazdiņa*

**3. Par Madonas Valsts ģimnāzijas noteikumu “Izglītojamo uzņemšanas kārtība” saskaņošanu**

ZIŅO: *Solvita Seržāne*

**4. Par grozījumiem Madonas novada pašvaldības 29.07.2021. lēmumā Nr.63 “Par Madonas novada pedagoģiski medicīniskās komisijas apstiprināšanu”**

ZIŅO: *Solvita Seržāne*

**5. Par interešu izglītības programmas licencēšanu**

ZIŅO: *Solvita Seržāne*

**0. Par darba kārtību**

*ZIŅO: Valda Kļaviņa*

 Sēdes vadītāja aicina balsot par sēdes darba kārtību.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

Apstiprināt 2025. gada 17. aprīļa Madonas novada pašvaldības domes Izglītības un jaunatnes komitejas sēdes darba kārtību.

**1. Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu”**

*ZIŅO: Kristīne Šulce*

*SAGATAVOTĀJS: Diāna Majathatakatha-Ksavjera, Liene Ankrava*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Saskaņā ar “Pašvaldību likumu” 10. panta 1. punktu “Dome ir tiesīga izlemt ikvienu pašvaldības kompetences jautājumu” 2.2. d “citiem pašvaldības sniegtajiem pakalpojumiem” punktu dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var noteikt, maksu par pakalpojumiem.

Madonas novada pašvaldības domes 29.09.2022. lēmumā Nr.653 (protokols Nr. 21, 46. p.) “Par Madonas novada pašvaldības maksas pakalpojumu cenrāžu apstiprināšanu” pielikumā Nr. 9 “Madonas pilsētas iestāžu sniegtie maksas pakalpojumi un to cenrādis” Madonas novada pašvaldības iestādes “Jāņa Simsona Madonas mākslas skola” 6. punkta “Maksa par Madonas mākslas skolas sniegtajiem pakalpojumiem” 6.3., 6.3.1., 6.3.2. apakšpunktos “maksa par Jāņa Simsona Madonas mākslas skolas telpu nomu”, noteikta nomas maksa atbilstoši Tabulai Nr.1.

|  |  |  |  |  |  |
| --- | --- | --- | --- | --- | --- |
|  | Platība m2 | Mērvienība | Cena bez PVN (EUR) | PVN (EUR) | Cena kopā ar PVN (EUR) |
| 6.3. | J. Simsona Madonas mākslas skolas telpu noma |
| 6.3.1. | klases telpa 20 m2 | 1 stunda | 0,24 | 0,05 | 0,29 |
| 6.3.1. | klases telpa 40 m2 | 1 stunda | 0,48 | 0,10 | 0,58 |

Tabula 1. Jāņa Simsona Madonas mākslas skolas telpu nomas maksa, Valdemāra bulvāris 3, Madona, LV-4801.

Ņemot vērā 2024. gada Jāņa Simsona Madonas mākslas skolas uzturēšanas izmaksas, jaunās skolas telpas adresē: Skolas iela 8, Madonas pilsēta, Madonas nov., LV-4801, kā arī ņemot vērā Finanšu nodaļas veiktos aprēķinus, Jāņa Simsona Madonas mākslas skola **ierosina veikt grozījumus** Madonas novada pašvaldības domes 29.09.2022. lēmumā Nr.653 (protokols Nr. 21, 46. p.) “Par Madonas novada pašvaldības maksas pakalpojumu cenrāžu apstiprināšanu” pielikumā Nr. 9 “Madonas pilsētas iestāžu sniegtie maksas pakalpojumi un to cenrādis” Madonas novada pašvaldības iestādes “Jāņa Simsona Madonas mākslas skola” 6. punkta “Maksa par Madonas mākslas skolas sniegtajiem pakalpojumiem” 6.3., 6.3.1., 6.3.2. apakšpunktos “maksa par Jāņa Simsona Madonas mākslas skolas telpu nomu”. Pievienot Jāņa Simsona Madonas mākslas skolas jaunās telpas adresē: Skolas iela 8, Madonas pilsēta, Madonas nov., LV-4801, nomas maksas pakalpojumu cenrādim.

2025.gada 31. martā ir saņemts Finanšu nodaļas veiktais aprēķins par Jāņa Simsona Madonas mākslas skolas telpu nomu adresē Valdemāra bulvāris 3 un Skolas iela 8, Madonas pilsēta, Madonas nov., LV-4801.

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Pakalpojuma veids** | **Platība, m2** | **Mērvienība** | **Cena bez PVN (euro)** | **PVN (euro)** | **Cena ar PVN (euro)** |
| **6.3.** | J. Simsona Madonas mākslas skolas telpu noma |
| 6.3.1. | telpa Nr. 4 (1. stāvs) | 63,99 | EUR/h | 3,01 | 0,63 | 3,65 |
| 6.3.2 | telpa Nr. 5 (2. stāvs) | 47,27 | EUR/h | 2,23 | 0,47 | 2,69 |

Tabula 2. Jāņa Simsona Madonas mākslas skolas telpu nomas maksa

Adrese: Valdemāra bulvāris 3, Madona, LV-4801

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Pakalpojuma veids** | **Platība, m2** | **Mērvienība** | **Cena bez PVN (euro)** | **PVN (euro)** | **Cena ar PVN (euro)** |
| 1 | telpa Nr. 28 (2. stāvs) | 169 | EUR/h | 1,78 | 0,37 | 2,16 |
| 2 | telpa Nr. 26 (2. stāvs) | 173,5 | EUR/h | 1,83 | 0,38 | 2,22 |

Tabula 3. Jāņa Simsona Madonas mākslas skolas telpu nomas maksa

Adrese: Skolas iela 8, Madona, LV-4801

Noklausījusies sniegto informāciju, pamatojoties uz “Pašvaldību likumu” 10. pantu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Veikt šādus grozījumus Madonas novada pašvaldības 2022. gada 29.septembra lēmuma Nr. 653 “Par Madonas novada pašvaldības maksas pakalpojumu cenrāža apstiprināšanu” (protokols Nr. 21, 46. p.),

1.1. pielikumā Nr. 9 “Madonas pilsētas iestāžu sniegtie maksas pakalpojumi un to cenrādis” grozīt un izteikt jaunā redakcijā 6.3.punktu:

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Pakalpojuma veids** | **Platība, m2** | **Mērvienība** | **Cena bez PVN (euro)** | **PVN (euro)** | **Cena ar PVN (euro)** |
| **6.3.** | **J. Simsona Madonas mākslas skolas telpu noma** |
| 6.3.1. | Valdemāra bulvāris 3. telpa Nr. 4 (1. stāvs) | 63,99 | EUR/h | 3,01 | 0,63 | 3,65 |
| 6.3.2 | Valdemāra bulvāris 3. telpa Nr. 5 (2. stāvs) | 47,27 | EUR/h | 2,23 | 0,47 | 2,69 |
| 6.3.3. | Skolas iela 8. telpa Nr. 28 (2. stāvs) | 169 | EUR/h | 1,78 | 0,37 | 2,16 |
| 6.3.4. | Skolas iela 8. telpa Nr. 26 (2. stāvs) | 173,5 | EUR/h | 1,83 | 0,38 | 2,22 |

**2. Par grozījumiem Madonas novada pašvaldības domes 2022. gada 31. maija lēmumā Nr. 328 “Par Madonas novada pašvaldības bērnu un jauniešu iniciatīvu centru un multifunkcionālo centru nolikumu apstiprināšanu”**

*ZIŅO: Inga Strazdiņa*

*SAGATAVOTĀJS: Inga Strazdiņa*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Ar Madonas novada pašvaldības domes 2022. gada 31 maija lēmumu Nr. 328 (protokols Nr. 13, 5. p.) tika apstiprināti Madonas novada pašvaldības bērnu un jauniešu iniciatīvu centru un multifunkcionālo centru nolikumi. No Lubānas apvienības pārvaldes tika saņemts ierosinājums veikt grozījumus Lubānas multifunkcionālā centra Nolikumā. Organizatorisku un saimniecisku iemeslu dēļ tiek mainīta Lubānas multifunkcionālā centra atrašanās vieta no telpas Oskara Kalpaka ielā 4-4, Lubānā uz telpu Oskara Kalpaka ielā 4-2, Lubānā, līdz ar to nepieciešams veikt grozījumus Lubānas multifunkcionālā centra nolikumā.

Ņemot vērā iepriekš minēto, atsaucoties uz Lubānas multifunkcionālā centra nolikuma 6.2. punktu, lūdzu veikt grozījumus Lubānas multifunkcionālā centra nolikumā.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Veikt grozījumus Lubānas multifunkcionālā centra nolikumā un izteikt nolikuma 1.4. punktu šādā redakcijā:

CENTRA juridiskā adrese: Oskara Kalpaka iela 4-2, Lubāna, Madonas nov., LV-4830

2. Lēmums stājas spēkā 2025. gada 1. maijā.

**3. Par Madonas Valsts ģimnāzijas noteikumu “Izglītojamo uzņemšanas kārtība” saskaņošanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldībā saņemta Madonas Valsts ģimnāzijas 2025. gada 9. aprīlī vēstule Nr. 01-20/4 (Madonas novada pašvaldības lietvedībā reģistrēta 2025. gada 9. aprīlī ar Nr. 2.1.3.1/25/1473), kurā lūgts izskatīt un saskaņot Madonas Valsts ģimnāzijas noteikumus “Izglītojamo uzņemšanas kārtība”.

Saskaņā ar Vispārējās izglītības likuma 31. panta otro daļu un 41. panta otro daļu valsts ģimnāzijas uzņem izglītojamos pamatizglītības otrā posma izglītības programmas 7. klasē un brīvajās vietās 8. un 9. klasē, vidējās izglītības programmas 10. klasē un brīvajās vietās 11. un 12. klasē, ievērojot Ministru kabineta noteiktos nosacījumus un kārtību izglītojamo uzņemšanas organizēšanai un norisei. Izglītojamo uzņemšanu valsts ģimnāzijā nosaka ar dibinātāju saskaņoti izglītojamo uzņemšanas noteikumi. Arī Vispārējās izglītības likuma Pārejas noteikumu 58. punkts nosaka, ka pašvaldību vispārējās vidējās izglītības iestādes, tai skaitā valsts ģimnāzijas, izglītojamos 2025./2026. mācību gadam uzņem atbilstoši to noteiktiem un ar dibinātāju saskaņotiem izglītojamo uzņemšanas noteikumiem.

Noklausījusies sniegto informāciju, pamatojoties uz Vispārējās izglītības likuma 31. panta otro daļu, 41. panta otro daļu un Pārejas noteikumu 58. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Saskaņot Madonas Valsts ģimnāzijas noteikumus “Izglītojamo uzņemšanas kārtība”.
2. Kontroli par lēmuma izpildi uzdot Madonas novada Centrālās administrācijas Izglītības pārvaldes vadītājai S. Seržānei.

**4. Par grozījumiem Madonas novada pašvaldības 29.07.2021. lēmumā Nr.63 “Par Madonas novada pedagoģiski medicīniskās komisijas apstiprināšanu”**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Ņemot vērā pieaugošo noslodzi un darba pienākumu apjomu pamatdarbā Dzelzavas Pakalnu pamatskolā, Madonas novada pašvaldības Pedagoģiski medicīniskās komisijas (turpmāk – komisija) locekles Līga Bērtiņa un Ilona Dzene ir izteikušas vēlmi vairs neturpināt darbu komisijā, tādēļ ir nepieciešams apstiprināt izmaiņas komisijas sastāvā.

Saskaņā ar Ministru kabineta 16.10.2012. noteikumu Nr. 709 “Noteikumi par pedagoģiski medicīniskajām komisijām” 9. punktu pašvaldības komisijas sastāvā iekļauj personas ar šādu kvalifikāciju:

1) vismaz vienam komisijas loceklim ir augstākā izglītība logopēdijā un vismaz triju gadu darba pieredze logopēdijā;

2) vismaz vienam komisijas loceklim ir augstākā izglītība speciālajā pedagoģijā un vismaz triju gadu darba pieredze speciālajā pedagoģijā.

Madonas novada Centrālās administrācijas Izglītības pārvaldes un komisijas atbildīgie speciālisti iesaka komisijas sastāvā iekļaut Lilitu Biķernieci un Lanu Kunci. Abām kandidātēm ir normatīvajos aktos noteiktā izglītība un profesionālā pieredze, lai veiktu komisijas locekļa pienākumus.

Noklausījusies sniegto informāciju, pamatojoties uz Ministru kabineta 16.10.2012. noteikumu Nr.709 “Noteikumi par pedagoģiski medicīniskajām komisijām” 9. punktu un Madonas novada pašvaldības 29.02.2024. saistošo noteikumu Nr. 7 “Madonas novada pašvaldības nolikums” 29.15. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Izdarīt Madonas novada pašvaldības 29.07.2021. lēmumā Nr. 63 (protokols Nr. 6, 4. p.) “Par Madonas novada pedagoģiski medicīniskās komisijas apstiprināšanu” šādus grozījumus:

1. izteikt lēmuma 1.3. apakšpunktu šādā redakcijā

“1.3. Lilita Biķerniece – Madonas pilsētas vidusskolas un Liezēres pamatskolas skolotāja logopēde, Liezēres pamatskolas speciālās izglītības skolotāja;

1. izteikt lēmuma 1.4. apakšpunktu šādā redakcijā:

“1.4. Lana Kunce – Madonas pilsētas vidusskolas vispārējās pamatizglītības skolotāja.”

**5. Par interešu izglītības programmas licencēšanu**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un izsniegt licenci interešu izglītības programmai.**

Lēmuma projekts:

Saņemts [..] 31.03.2025.iesniegums (reģistrēts Madonas novada pašvaldībā 31.03.2025. Nr.2.1.3.6/25/615) par licences izsniegšanu interešu izglītības programmai “Fiziskās aktivitātes” (40 stundas, bērniem vecumā no 4 līdz 6 gadiem), kura tiks īstenota Valmieras ielā 17, Madonā.

Noklausījusies sniegto informāciju, saskaņā ar 30.04.2024. Madonas novada pašvaldības saistošajiem noteikumiem Nr. 10 “Interešu izglītības izglītības programmu licencēšanas kārtība”, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Izsniegt licenci interešu izglītības programmai “Fiziskās aktivitātes” (40 stundas, bērniem vecumā no 4 līdz 6 gadiem);

1. Licence derīga līdz 2027. gada 31. martam.

Sēdi slēdz 13:11

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.*

Sēdes vadītāja V. Kļaviņa

Sēdes protokolists L. Rieksta